Arenas de San Pedro

Arenas de San Pedro ye un municipio d'a provincia d'Ávila, en a comunidat autonoma de Castiella y Leyón, Espanya. Fa parte d'a comarca d'Arenas de San Pedro, estando-ne la suya capital; tamién en ye capital d'o partiu chudicial d'Arenas de San Pedro.

A suya población ye de 6.841 habitants (2012) en una superficie de 194,85 km², con una densidat de población de 35,11 hab/km². Por o suyo numero d'habitants, ye a tercera población d'a suya provincia, dezaga d'Ávila, a capital, y d'Arévalo.

Una gran parte d'o suo termin municipal fa parte d'o Parque Rechional de Sierra de Gredos.

 Cheografía 
O lugar d'Arenas de San Pedro se troba situau a 507 metros d'altaria sobre lo livel d'a mar, a lo sud d'a sierra de Gredos, a una distancia de 70 km d'a ciudat d'Ávila, a capital d'a suya provincia, y de 198 km d'a ciudat de Valladolit, a capital de Castiella y Leyón.

D'o suyo termin municipal fan parte os lugars d'Hontanares, la Parra y Ramacastañas.

O prencipal curso d'augua d'o municipio ye o río Tiétar (un afluent d'o río Tacho), amás de belos d'os suyos afluents.

 Mugas 
O termin municipal d'Arenas de San Pedro muga a lo norte con el Arenal, Guisando y el Hornillo; a lo nord-este con Mombeltrán; a l'este con Santa Cruz del Valle y Lanzahíta; a lo sud-este con Velada (Toledo); a lo sud con Navalcán (Toledo) y Parrillas (Toledo); a o sud-ueste con Oropesa (Toledo); a l'ueste con Poyales del Hoyo y Candeleda; y a lo nord-ueste con San Juan de Gredos y Hoyos del Espino.

 San Juan de Gredos y Hoyos del Espino El Arenal, Guisando y el Hornillo Mombeltrán Poyales del Hoyo y Candeleda 85px|Arenas de San Pedro Santa Cruz del Valle y Lanzahíta Oropesa (Toledo) Navalcán (Toledo) y Parrillas (Toledo) Velada (Toledo)

 Demografía 

 Administración 
 Reparto de concellers 
Eleccions municipals Partiu politico 1979 1983 1987 1991 1995 1999 2003 2007 2011 2015 2019 2023 Partido Popular       8 6 8    Partido Socialista Obrero Español       4 5 4    Izquierda Unida       1 2 1    Total             13 13 13      

 Alcaldes 
 Lista d'alcaldes Lechislatura Nombre Partiu politico1979–1983 Tirso Tomás González (1979-1982)José Pazos Colino (1982-1983) Unión de Centro Democrático1983–1987 Tirso Tomás González Centro Democrático y Social1987–1991 Francisco Muñoz Sanz Alianza Popular1991–1995 Felipe Plasencia Muñoz Centro Democrático y Social1995–1999 Carmen de Aragón Amunárriz Partido Popular1999–2003 Carmen de Aragón Amunárriz Partido Popular2003–2007 Carmen de Aragón Amunárriz Partido Popular2007–2011 Óscar Tapias Gregoris Partido Socialista Obrero Español2011–2015 Caridad Galán García  Partido Popular

 Molimentos 
 Castiello d'Arenas de San Pedro, un castiello de primerías d'o sieglo XV protechiu legalment con a suya declaración como Bien d'Intrés Cultural.
 Palacio d'a Mosquera, un palacio d'o sieglo XVIII en estilo neoclasico, que encargó o cardenal Luis de Borbón y Farnesio a l'arquitecto Ventura Rodríguez y que ye protechiu legalment con a suya declaración como Bien d'Intrés Cultural dende o 15 de setiembre de 2012. Acuerdo 67/2012, de 16 de agosto, de la Junta de Castilla y León, por el que se declara el Palacio de la Mosquera o Palacio del Infante Don Luis de Borbón en Arenas de San Pedro (Ávila), bien de interés cultural con categoría de monumento, en o Boletín Oficial del Estado.
 Ilesia de Nuestra Sinyora de l'Asumpción d'Arenas de San Pedro, una ilesia d'o sieglo XIV en estilo gotico adedicada a l'Asumpción d'a Virchen, que se debantó en o centro d'a localidat por orden de Ruy López Dávalos, qui estió o primer titular d'a sinyoría d'Arenas de San Pedro.
 Capilla Reyal de Sant Per d'Alcántara, un monesterio d'o sieglo XVII que se troba situau a bels 2 km de distancia d'o casco urbán d'Arenas de San Pedro. Adedicau a Sant Per d'Alcántara, se debantó seguntes planos de l'arquitecto Ventura Rodríguez en o sieglo XVIII con l'aduya d'o rei Carlos III d'Espanya. O 16 de noviembre de 1972 fue declarada Bien d'Intrés Cultural.DECRETO 3148/1972, de 26 de octubre, por el que se declara monumento histórico-artístico nacional la capilla real de San Pedro dé Alcántara, en Arenas de San Pedro (Ávila), en o Boletín Oficial del Estado.
 Ilesia de Sant Chuan Baptista d'Arenas de San Pedro, una antiga ilesia monastica d'un monesterio femenino hue desapareixiu.
 Ilesia d'a Virchen d'o Pilar d'Arenas de San Pedro, una ilesia adedicada a la Virchen d'o Pilar, zaguer resto d'un antigo monesterio d'a Orden de Sant Agostín cremau y espullau por as tropas de l'exercito francés mientres a guerra d'o Francés. Esboldregada, as suyas piedras s'emplegoron ta devantar a garchola, a casa d'a Villa y a plaza de toros.

 Vinclos externos 

  Pachina web oficial municipal d'Arenas de San Pedro.

 Referencias 

Categoría:Localidaz d'a provincia d'Ávila